**Шартномаи стандартӣ**

**Дар бораи хизматрасонӣ ба дорандагони кортҳои ҶСП ТАҚХ “Хумо”**

**ш. Душанбе «\_\_\_\_»\_\_\_\_\_\_\_с. 20\_\_\_**

Ҷамъияти саҳҳомии пушидаи Ташкилоти амонатии қарзи хурди «Хумо» ки минбаъд “Ташкилот” номида мешавад дар шахсияти Директори филиал (Ному насаб), ки дар асоси Оиннома амал мекунад, аз як тараф ва шахси воқеӣ, ки дар шакли хаттӣ, тариқи пешниҳод намудани Ариза барои омода намудани корти асосии бонкии ҶСП ТАҚХ «Хумо» (Замимаи 1) розиги худро ба шартҳои шартномаи мазкур додааст аз тарафи дигар, ки минбаъд “Муштарӣ / Дорандаи корт / Доранда” номида шуда, дар якҷоягӣ “Тарафҳо” номбар мешаванд, Шартномаи мазкурро бо чунин мавзӯъ ба имзо расониданд.

1. **Мавзӯи Шартнома**

1.1.Шартномаи мазкур муносибатҳо миёни Тарафҳоро оиди кушодан, пешбурд ва маҳкам намудани ҳисоби бонкӣ ва шартҳои пешниҳоду истифодабарии корти бонкиро аз тарафи Дорандаи он, ба танзим медарорад, ки барои анҷом додани амалиётҳои пардохтию ҳисобӣ ва гирифтани воситаҳои пулӣ аз тарафи Дорандаи он пешбини шудааст.

1.2.Ҳуқуқ ва ӯҳдадориҳои Тарафҳо тибқи Шартномаи мазкур бо қонунгузории Ҷумҳурии Тоҷикистон, ҳуҷҷатҳои меъёрии Бонки миллии Тоҷикистон, Шартномаи мазкур, Тарофаҳои Ташкилот ва Қоидаҳои истифодабарии корт (минбаъд “Қоидаҳо”, Замимаи № 2 ба Шартнома) муайян карда мешаванд.

1.3.Мутобиқи Аризаи Муштарӣ барои дастрас намудан корти бонкӣ (минбаъд “Ариза”, Замимаи №1 ба Шартнома) Ташкилот дар давоми 10 рӯзи бонкӣ ба Муштари барои анҷомдиҳии амалиётҳо Корт пешниҳод мекунад дар асоси шартҳои Шартномаи мазкур, Қоидаҳо ва ворид шудани воситаҳои пулӣ ба ҳисоби бонкӣ.

1.4.Корти супурдашуда (кортҳо) моликияти Ташкилот буда, бо ниҳояти мӯҳлати амали он ё худ қатъёбии амали истифодабарии он бояд ҳатман ба Бонк баргардонида шавад. Ҳамзамон ба Муштарӣ дар якҷоягӣ бо корт ПИН- лифофа супурда мешавад, ки дар он ПИН-рамзи махфии Дорандаи корт дарҷ ёфтааст ва набояд ба шахсони сеюм маълум карда шавад.

**2. Ҳуқуқ ва ӯҳдадориҳои тарафҳо**

 2.1. **Муштарӣ вазифадор аст:**

 2.1.1. Пешниҳоди маълумоти зарурию эътимоднок ва Ариза тибқи намунаи муқарраршуда ва ҳуҷҷатҳои тасдиқкунандаи маълумот (нусха) барои ба расмият даровардани корт.

2.1.2. Анҷом додани амалиёт бо истифодаи корт дар ҳудуди бақияи воситаҳои пулии ҳисоби худ, роҳ надодан ба овердрафти иҷозатнашуда ва риояи меъёри харҷи якрӯза дар сурати муқаррар кардани он. Меъёри стандартии харҷи якрӯза вобаста ба навъи корт муқаррар карда шуда, метавонад бо дархости Муштари тибқи Тарофа тағйир дода шавад.

2.1.3. Подоши маблағи амалиётҳои анҷомдода бо истифодаи корт ба Ташкилот ва пардохти хизматрасонии Ташкилот мутобиқи Тарофаҳо, инчунин қоидаҳои низомҳои пардохтӣ.

2.1.4. Бо Қоидаҳои истифодабарии корт (Замимаи №2) шино шинос шавад, онро қатъиян риоя намояд ва амалиётҳои вобаста ба фаъолияти соҳибкорӣ ва фаъолиятҳое, ки ба қонунгузории ҶТ ва Қоидаҳои Ташкилот мухолифат доранд, анҷом надиҳад.

2.1.5. Нигоҳ доштани ҳуҷҷатҳои амалиётии бо истифодабарии корт анҷом дода шуда, (ҳисобҳо, чекҳо, пардохтнома) то мавриди ба охир расидани ҳисоббаробаркунӣ аз рӯи корт ва пешниҳод намудани онҳо бо дархости Ташкилот бо мақсади ба танзим овардани масъалаҳои баҳсӣ.

2.1.6. Дар сурати махрум (гумшавӣ, рабудашавӣ) гардидан аз корт, фавран огоҳ намудани Ташкилот тавассути телефон ё худ почтаи электронӣ ва дар давоми 2 рӯз пешниҳод намудани аризаи хаттӣ (мавриди дурдастии маҳалли ҷойгиршавӣ – ирсоли ариза тавассути почтаи электронӣ бо имзои шахсӣ, ки монанд ба имзои дар Ариза оид ба интишори корти асоси оварда шудааст).

 2.1.7. Подоши хароҷоти Ташкилот вобаста ба тамоми амалиётҳое, ки аз ҷониби шахсони сеюм то лаҳзаи басташавии корти гумшуда ё худ дарҷи рақами корт дар Варақаи манъ анҷом дода шудааст, инчунин мавриди басташавии корт (ҳангоми дарҷи рақам дар Варақаи манъ аз лаҳзаи пешниҳоди ариза то лаҳзаи воқеан дарҷёбии рақам дар Варақаи манъ) – хароҷот аз рӯи 4 амалиёте, ки бидуни иҷозат (авторизация) анҷом дода мешаванд.

2.1.8. Мавриди пайдоиши овердрафти техникӣ пӯшонидани қарзи Ташкилот на дертар аз рӯзи минбаъдаи корӣ аз лаҳзаи пайдоиши он.

2.1.9.Гирифтани иқтибос аз рӯи ҳисоб дар давоми 10 (даҳ) рӯз аз рӯзи дуюми баъди анҷомдиҳии амалиёт ва дар сурати норозигӣ бо он, пешниҳод намудани эътирози хаттӣ ба Ташкилот (мавриди дурдастии маҳалли ҷойгиршавӣ – тавассути почтаи электронӣ) дар давоми 10 рӯзи тақвимӣ аз лаҳзаи гирифтани иқтибос, ҷиҳати танзими масъалаҳои баҳсӣ. Дар ҳолати гузаштани 10 рӯз аз мавриди гирифтани иқтибос ва ба Ташкилот ворид нашудани эрод дар хусуси амалиётҳо, пас амалиётҳо аз тарафи муштари эътирофшуда ҳисобида мешавад.

2.1.10. Огоҳ намудани Ташкилот дар давоми 1 (як) рӯзи корӣ пас аз гирифтани маълумот аз рӯи ҳисоб дар бораи саҳван ба ҳисоби ӯ гузаронидани воситаҳои пулӣ ва баргардонидани маблағи мазкур ба Ташкилот дар давоми 3 (се) рӯзи корӣ.

2.1.11. Баргардонидани корт бо интиҳои мӯҳлати амали он, ҳангоми бекоркунӣ ё худ қатъгардии амали Шартномаи мазкур, инчунин дар сурати вайроншавӣ ва ё осеби механикии он, ё худ дар сурати бозёфти он пас аз изҳорот дар бораи гумшавии аз он.

2.1.12. Оиди тағйир ёфтани маълумотҳои муайянкунанда ва/ё реквизитҳо Ташкилот -ро хабардор намояд, агар чунин ҳолат ҷой дошта бошад, ки он аз маълумотҳои дар шартномаи мазкур ифшонамуда ва/ё замимаҳои он фарқ менамояд. Аз 5 муҳлати тағйирёбии маълумотҳои муайянкунанда ва реквизитҳо муштари 10 руз вақт дорад, то аз ин ҳолат Ташкилот хабардор намояд. Зери тағйирёбии маълумотҳои муайянкунанда ва/ё реквизитҳои муштари инҳо фаҳмида мешаванд, вале маҳдуд карда намешавад: тағйир ёфтани ҷойи қайд, истиқомат, ном ё насаб, шиноснома, рақами телефон, суроғаҳои почтаи электронӣ ва ғайра. Дар ҳолати риоя накардани банди мазкур масъулият оиди ҳамаи ҳолатҳои ногувор ва хатарҳои имконпазир бар души худи муштари аст. Зери мафҳуми ҳолатҳои ногувор ва хатарҳо, тибқи шартномаи мазкур ҳолатҳои зер фаҳмида мешавад, вале маҳдуд карда намешавад, ба мисли рабудашавии воситаҳои пулӣ, аз тарафи шахсони сеюм дастёбии иҷозатнашуда ба ҳисобҳои муштарӣ, манъ шудани амали муваққатии ҳисоб (ҳисобҳо)и муштарӣ корти ӯ, аз ҳисоби муштари иҷро шудани амалиётҳои аз ҷониби муштари иҷозатнашуда, аз тарафи шахсони сеюм дастрас шудани маълумотҳои махфӣ, рамзгузориҳо ва ғайра.

 **2.2. Ташкилоти қарзӣ вазифадор аст:**

2.2.1. Кушодани ҳисоби кортӣ барои Муштарӣ бо асъори сомонӣ ва/ё хориҷӣ.

2.2.2. Таҳия ва супурдани корт ба номи Муштарӣ/Доранда дар давоми 10 рӯзи тақвими корӣ пас аз ба имзо расидани Ариза (Замимаи 1) ва воридшавии воситаҳои пулӣ ба ҳисоб.

2.2.3. Таъмини хизматрасонии ҳисоб ва амалиёти Дорандаи корт мутобиқи қонунгузории амалкунанда дар сатҳи 6 меъёрҳои аз ҷониби низомҳои пардохтӣ қабулгардида.

2.2.4. Шинос намудани Дорандаи корт бо Тарофаҳову Қоидаҳо ва саривақт хабардор намудани ӯ оиди воридшавии тағйирот ба Тарофаҳо ва Қоидаҳо бо роҳи ҷойгир намудани тарофа ва қоидаҳои мазкур дар воситаҳои дастраси омма (сомонаи Ташкилот, билбордҳо барои муштариён дар биноҳои Ташкилот ва ғайра) 30 рӯз пеш аз мавриди амал қарор гирифтани онҳо.

2.2.5. Таъмини ҳисоббаробаркунӣ аз рӯи амалиёте, ки бо истифодаи корт анҷом дода мешавад.

2.2.6. Пешниҳоди иқтибос ба Муштарӣ. Дар сурати ворид нагардидани эътироз аз ҷониби Муштарӣ дар давоми 10 рӯзи тақвимӣ аз лаҳзаи гирифтани иқтибос он тасдиқгардида эътироф мешавад.

2.2.7. Пешниҳоди иқтибос аз рӯи ҳисоби Муштарӣ бо дархости ӯ.

 2.2.8.Боздоштан (бастан) ва ё қатъ гардонидани амали корт мавриди гирифтани аризаи дахлдори Муштарӣ, аз он ҷумла хангоми гумшавӣ ва ё ивази корт, бекоркунии пеш аз мӯҳлатаи Шартнома, ё худ интиҳои мӯҳлати амали корт ва Шартнома.

2.2.9. Дар сурати бекоркунии пеш аз мӯҳлати Шартнома ё худ интиҳои мӯҳлати амали Шартнома ва корт ба Муштарӣ баргардонидани бақияи воситаҳои пулӣ аз рӯи ҳисоб, ки пас аз анҷомдиҳии тамоми ҳисоббаробаркуниҳо ба вуҷуд меоянд, бо гузашти 45 рӯзи тақвимӣ аз лаҳзаи баргардонидани корт аз ҷониби Дорандаи он. Баргардонидани воситаҳои пулӣ тариқи хазинаи Ташкилот ё худ бо роҳи интиқоли маблағ ба ҳисоби ишоранамудаи Муштарӣ.

2.2.10. Махфи нигоҳ доштани сирри бонкӣ аз рӯи амалиётҳои Дорандаи корт.

**2.3. Муштарӣ ҳуқуқ дорад:**

 2.3.1.Пешниҳод намудани даъво дар сурати норозигӣ бо иқтибос ё худ пайдоиши масъалаҳои баҳсӣ доир ба амалиётҳои анҷомдода ва дархости ҳуҷҷати тасдиқкунандаи Ташкилот оид ба дурустии харҷи воситаҳои пулӣ. Ҳамзамон пайдоиш ва баррасии вазъиятхои баҳси бо мӯҳлати 10-рӯза маҳдуд нагардида, дар давоми 70 рӯзи тақвимӣ аз лаҳзаи анҷомдиҳии амалиёт ба танзим оварда мешаванд. Дар сурати норозигӣ бо Тарофаҳои нави тасдиқгардидаи Ташкилот аз истифодабарии корт дасткашида, кортро ба Ташкилот супорад.

2.3.2.Гирифтани корти нав дар сурати маҳрумшавӣ (гумшавӣ, рабудашавӣ) аз корти қаблан дарёфтшуда, вайроншавӣ ё худ осеби механикии он, инчунин – ивази ПИН-рамз.

2.3.3.Боздоштан (бастан) ё худ қатъи пешазмӯҳлатаи амали корт (аз он ҷумла иловагӣ) ё ин ки гузаронидани амалиёт аз рӯи ҳисоб ва ё бекоркунии пешазмӯҳлатаи Шартнома, бо пешниходи аризаи шакли хаттӣ ба Ташкилот.

2.3.4. Муштари ҳак дорад, ки корти иловагиро мувофики ариза ва нусхаи шиноснома кушояд.

**2.4. Ташкилот ҳуқуқ дорад:**

2.4.1.Дар сурати иҷро накардани ӯҳдадориҳои пешбининамудаи Шартнома ва Қоидаҳо, агар хизматрасонии минбаъдаи ҳисобҳои (корт) муштари метавонад хатарҳои молиявӣ, репутатсионӣ (номӣ) ва ё дигар хатарҳо нисбат ба Ташкилот ва/ё дигар муштариён дошта бошад, Ташкилот метавонад чораҳои зеринро пеша намояд:

2.4.1.1. Бастани корт дар базаи иҷозатӣ (авторизация) ё худ рафъи рақам аз базаи маркази просессингӣ (радди иҷозат);

2.4.1.2. Муайянсозии бақияи дастраси сифрии маблағҳо (меъёри харҷ);

2.4.1.3. Дарҷи рақами корт ба Варақаи манъи низоми пардохтӣ

2.4.1.4. Барқароркунии фармоиш ҷиҳати хориҷшавии корт (Pick up) ва воридкунии он ба “negative file”;

2.4.1.5. Радди ивазкуни ё худ барқароркунии корт.

2.4.2.Аз ҳисоби Муштарӣ баровардани воситаҳои пули тибқи тартиби ғайриаксептӣ мутобиқи банди 2.1. Шартномаи мазкур ва дар мавриди нокифоягии воситаҳо – аз тамоми ҳисобҳои Муштарӣ, ки дар Ташкилот кушода шудаанд, ба андозаи маблағи:

2.4.2.1. Амалиётҳои бо истифодаи корт (кортҳо) анҷомёфта мутобиқи ҳуҷҷатҳои аз низоми пардохтӣ воридгардида;

2.4.2.2. Ҳаққи хизматрасонии солона ва ҷаримаҳи Дорандаи корт тибқи Тарофаҳо;

2.4.2.3. Овердрафт, фоизҳо аз рӯи он ва ҷарима бинобар батаъхиргузории баргардонидани он тибқи иқтибоси Ташкилот;

 2.4.2.4. Саҳван ба ҳисоби Муштарӣ гузаронидашуда;

2.4.2.5. Дигар уҳдадориҳои муштари дар назди Ташкилот

2.4.3.Бо имзои Ариза (Замимаи 1) Муштарӣ ин ҳуқуқро тасдиқ ва ба Ташкилот пешниҳод мекунад.

2.4.4.Тағйир додани Тарофа ва Қоидаҳо, бо огоҳ намудани Муштари/Доранда бо шартҳои банди 2.2.4

**3. Пешниҳод ва пардохнамоии овердрафти иҷозатдодашуда**

3.1. Оверрдрафти иҷозатдодашуда ба муштари мувофиқи шартҳои истифодабарии корти ҶСП ТАҚХ “Хумо” бо овердрафти иҷозатдодашуда пешниҳод карда мешавад, ки қисми ҷудонашавандаи шартномаи мазкур мебошад.

**4. Масъулияти Тарафҳо**

4.1. Дар сурати вайрон кардани шартҳои Шартномаи мазкур Тарафҳо мутобиқи қонунгузории Чумҳурии Тоҷикистон ба ҷавобгари кашида мешаванд.

 4.2. Вобаста ба амалиётҳое, ки бо истифодаи ПИН-рамз анҷом дода мешаванд, Ташкилот ҷавобгар набуда, даъвоҳоро қонеъ намегардонад.

4.3. Бинобар радди корхонаҳои савдо/хизматрасонӣ ё худ нуқтаи додани пули накд (ПВН) оид ба анҷомдиҳии амалиёт бо истифодаи корт Ташкилот ҷавобгар нест.

 4.4. Ташкилот бинобар анҷом надодани амалиёт бо истифодаи корт дар сурати вайроншавии кори таҷҳизоти электронӣ-техникии маркази протсессингӣ ва эквайер ҷавобгар нест.

4.5. Дар мавриди аз ҷониби Муштари барнагардонидани маблағи овердрафти техникӣ дар давоми мӯҳлати муайяншуда, Муштари аз ҳисоби маблағи умумии қарзӣ барои ҳар як рӯзи батаъхиргузори ба Бонк ба андозаи 0,1 % ҷарима пардохт мекунад ва ё ҷаримаву пенияҳои дар шартномаҳои миёни бонк ва муштари имзошуда, вобаста кадомаш бештар аст.

4.6. Тарафҳо барои пурра ва ё қисман иҷро накардани ӯҳдадориҳои хеш тибқи Шартномаи мазкур аз ҷавобгари озод карда мешаванд, агар исбот намоянд, ки чунин амал дар натиҷаи фарорасии ҳолатҳои ногузир, яъне фавқулодда пас аз бастани Шартномаи мазкур ба вуқӯъ пайвастааст. Мавриди амал қарор гирифтани ҳолатҳои ногузирро Тарафҳо бояд бо ҳуҷҷатҳои расмии мақомоти босалоҳият тасдиқ намоянд. Тарафҳо ӯҳдадор мешаванд, ки дар бораи фарорасии ҳолатҳои ногузор ҳамдигарро фавран хабардор намоянд.

**5. Шартҳои хотимавӣ**

 5.1. Шатномаи мазкур аз лаҳзаи аз ҷониби Муштарӣ пур кардан ва имзо намудани Ариза (Замимаи1) барои омода намудани корти асосии бонкӣ эътибор пайдо карда, то санаи охири моҳи дар Корт қайдшуда амал менамояд. Агар 45-рӯз пеш аз муҳлати қайдшуда касе аз Тарафҳо тариқи хаттӣ оиди қатъ намудани амали Шартномаи мазкур арз нанамояд, пас амали он тариқи автоматикӣ ба муҳлати корти азнавбаровардашуда тамдид карда мешавад.

5.2. Муштарӣ ҳуқуқи қатъ намудани амали шартномаи мазкурро дорад, агар тариқи хаттӣ 45 рӯзи тақвимӣ пеш аз анҷомёбии он бонкро огоҳ карда бошад. Бо гузаштани 45 рӯзи тақвимӣ Шартнома қатъшуда ба ҳисоб меравад, агар шартҳои зерин риоя шуда бошад:

 - ҳамаи кортҳои барои муштарӣ интишорнамуда ба Ташкилот баргардонида шуда бошад.

- ҳамаи амалиётҳои бо истифодаи корт анҷомшуда дар ҳисоб/ҳисобҳо дарҷ шуда бошанд;

- аз тарафи Муштарӣ ҳамаи пардохтҳои барои ҳаққи хизматрасонии дар Тарофаҳои Ташкилот дарҷгардида пардохт шуда бошанд;

- ҳал ёфтани ҳамаи масъалаҳо-эродҳо аз руи амалиётҳои тариқи Корт анҷомшуда ва ҳамчунин ҳалли худро ёфтани ҳамаи баҳсҳо барои иҷрои шартҳои шартномаи мазкур бамиёномада;

5.3. Баҳсҳои дар ҷараёни иҷрои Шартномаи мазкур ба вуҷуд омада мутобиқи қонунгузории амалкунандаи Ҷумҳурии Тоҷикистон баррасӣ карда мешаванд.

5.4. Шартнома яктарафа аз тарафи Ташкилот бо огоҳии хаттӣ намудани муштарӣ метавонад қатъ ёбад.

5.5. Мавриди қатъёбии амали Шартномаи мазкур корт аз муомилот бароварда, ба Ташкилот баргардонида мешавад. Дар ин асно маблағи барои хизматрасонии солона ситонидашуда ва пардохтҳои дигар ба Муштарӣ баргардонида намешаванд.

5.6. Қатъшавии шартномаи мазкур асос барои маҳкам намудани ҳисоби кортии махсуси Муштариро дорад.

 5.7. Кулли замимаҳо ба Шартномаи мазкур қисми ҷудонашавандаи он мебошанд. Замимаҳое, ки қисми ҷудонашавандаи Шартномаи мазкур шудаанд, чунин мебошанд: Замимаи 1 – Ариза барои интишори корти асосии бонкӣ Замимаи 2 – Қоидаҳои истифодабарии корти бонкӣ.

|  |  |
| --- | --- |
| Нишонҳои бонк Ҷамияти саҳомии пушида ташкилоти амонати хурди қарзӣ «Хумо» Суроғаи шахси ҳуқуқи: 734061, Ҷумҳурии Тоҷикистон, ш. Душанбе, куч.Н. Қарабоев : 148/1 РМА: ИНН030027048РМБ: 350101892 С/м: 26226972101500030021Тел./факс: (+992) 44 6404455E-mail: info@humo.tjДиректори филиал(Ному насаб) \_\_\_\_\_\_\_\_\_\_\_\_\_\_\_ М.П. | СуроғаҶойи қайди мизоҷРМА: Шиномнома сисилаи аз тарафи ки дода шудаастсанаи додани шиноснома Рақами тел. моб. E-mail:(Ному насаб) \_\_\_\_\_\_\_\_\_\_\_\_\_\_\_\_ |